Държавен вестник, бр. 10, 2000 г., стр. 44

С Т Р .  4 4
Д Ъ Р Ж А В Е Н   В Е С Т Н И К
Б Р О Й 10
вят на скали, както и да се използват метални
шипове, болтове и тръби, забити в асфалтови
и други настилки.
(4) Точките от работната геодезическа мре-
жа се реперират и описват в стандартни кар-
нети или на листове канцеларски формат, ком-
плектувани в папка.
Чл. 8. Разрешава се изработването на обща
опорна и работна геодезическа мрежа за две и
повече съседни землища, когато техническите
дейности се извършват от един изпълнител.
Върху схемата на опорната и работната геоде-
зическа мрежа се изчертават границите на зем-
лищата и към документацията на всяко от тях
се прилага копие от нея и от изчисленията.
Чл. 9. При използването на GPS апаратура
се ползват Методическите указания за коорди-
ниране на опорни, работни, гранични и други
точки с помощта на GPS в земеразделянето,
публикувани в бюлетин № 18 на управление
“Поземлена реформа” от 1993 г.
Чл. 10. В резултат от работата по опорната и
работната геодезическа мрежа (ОРГМ) се пре-
дават следните материали:
1. обяснителна записка;
2. схема на опорната мрежа в подходящ
мащаб;
3. координатен регистър на съществуващи-
те и новопроектираните опорни точки;
4. резултати от измерванията и изчисления-
та съгласно изискванията на МРРБ;
5. реперни карнети.
Г л а в а  т р е т а
КАРТА НА ГОРСКИЯ ФОНД В ЗЕМЛИЩЕ-
ТО, БАЛАНС НА ТЕРИТОРИЯТА И КАРТА
ЗА РАЗПРЕДЕЛЕНИЕ НА ТЕРИТОРИЯТА
ПО ЧЛ. 17 ППЗВСГЗГФ
Чл. 11. За нуждите на възстановяването на
собствеността по ЗВСГЗГФ картата на земли-
щето, изработвана по ЗСПЗЗ в мащаб 1:5000
или 1:10000, се актуализира в зоната на ГФ.
Чл. 12. (1) Картата на землището с отразена
карта на ГФ съдържа:
1. границите на териториите на ГФ съгласно
одобрената карта на възстановената собстве-
ност на земеделските земи по ЗСПЗЗ;
2. границите на ГФ, отделите и подотдели-
те, оформени в съответствие с лесоустройстве-
ните карти заедно със съответните цифрови и
буквени означения;
3. границите на горите и земите в ГФ, които
не подлежат на възстановяване съгласно чл. 6
и чл. 7, ал. 4 ЗВСГЗГФ;
4. сервитутните граници на язовири, канали,
водни течения и водни площи, пътища, жп ли-
нии, електропроводи, газопроводи и други про-
води и съоръжения в ГФ;
5. горски ниви, поляни, ливади, горски пъти-
ща, просеки, дерета, морени, сипеи, пясъци, ями,
кариери, табани, рудници, мочурища, могили,
застроени площи и дворни места, разсадници и
други ситуационни елементи, които имат зна-
чение при възстановяване собствеността върху
горите и земите от ГФ;
6. работната геодезическа мрежа и коорди-
натните кръстове;
7. наименованията на окрупнените мест-
ности.
(2) За изработване на картата по чл. 12 цифро-
вите модели на картата с възстановена собстве-
ност по ЗСПЗЗ се съвместяват с цифровия модел
на горския фонд по лесоустройствения проект:
1. когато различията между двата цифрови
модела са незначителни и се дължат на различ-
ния мащаб, в който са изработени, за основа се
приема линията на ГФ от картата на възстано-
вената собственост по ЗСПЗЗ;
2. когато различията между двата цифрови
модела са явни (припокривания и необхванати
площи) и са в резултат на допуснати неточнос-
ти при изработването им, комисия, назначена
от председателя на ПК с представител от дър-
жавното лесничейство и други по целесъобраз-
ност, оперативно определя с протокол начина
на отстраняване на допуснатите неточности.
(3) Картата на ГФ се изработва по възмож-
ност върху един лист бяла плотерна хартия.
(4) Картата на горския фонд в землището се
изработва въз основа на:
1. фондовите и землищните граници от кар-
та на землището с възстановена собственост
по ЗСПЗЗ;
2. издателски оригинали или офсетови отпе-
чатъци на ЕТК, актуализирани чрез директни
геодезически измервания;
3. ортофотопланове в мащаб не по-дребен от
1:10000 с дешифриране на територията на гор-
ския фонд; ако ортофотоплановете не са акту-
ални, се извършва попълване с директни геоде-
зически измервания;
4. цифрови модели за горите и земите от ГФ
от лесоустройствените проекти;
5. спътникови снимки, осигуряващи необхо-
димата точност и др.
Чл. 13. Подземните проводи и съоръжения се
отразяват върху картата по данни на собственика
им. Ако такива данни не са предоставени на ПК,
не е задължение на изпълнителя да изработва
кадастър на подземните проводи и съоръжения.
Чл. 14. Надземните проводи и съоръжения
се заснемат и координират.
Чл. 15. Не се изисква съгласуване на карта-
та на ГФ с различни институции и ведомства.
Чл. 16. Картата на ГФ в землището се офор-
мя, като се ползват “Условни знаци на ЕТК за
мащаби 1:10000, 1:5000 и 1:2000”, УКГ, 1993 г.,
и “Условни знаци за изработване на горскосто-
панска карта” на Комитета на горите—1994 г.:
1. землищните граници—с условен знак
171 и 172;
2. границите на горския фонд—с непрекъс-
ната зелена линия с дебелина 0,35 мм;
3. водни течения, язовири, водоеми и во-
досливи—с непрекъсната синя линия с дебе-
лина 0,25 мм;